DA Den Europæiske Unions Tidende C 269/3

Kortfattede oplysninger fra medlemsstaterne om statsstøtte, der ydes i henhold til Kommissionens forordning (EF) nr. 736/2008 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af fiskevarer

2012/C 269/03

Støtte nr.: SA.35130 (12/XF)

Medlemsstat: Forbundsrepublikken Tyskland

Støtteydende region/myndighed: Finanzamt Malchin (Malchins skattekontor)

Støtteordningens benævnelse eller navnet på den virksomhed, der modtager ad hoc-støtte: Welsmeister Vertriebs GmbH Co KG

Retsgrundlag: Bescheid vom 3. Juli 2012 über die Gewährung einer Zulage nach dem Investitionszulagengesetz 2010 (Afgørelse af 3. juli 2012 om ydelse af en præmie i overensstemmelse med investeringspræmieloven af 2010 (Investitionszulagengesetz)).

Planlagte årlige udgifter under ordningen eller ydet ad hoc-støtte: Engangsbeløb på 0,283910 mio. EUR.

Maksimal støtteintensitet: 15,8 %

Ikrafttrædelsesdato: Udbetalingen af den bevilligede præmie finder sted efter anerkendelse af modtagelsen i overensstemmelse med artikel 25, stk. 3, tredje punktum, i Kommissionens forordning (EF) nr. 736/2008 af 22. juli 2008 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med fremstilling, forarbejdning og afsætning af fiskevarer (EUT L 201 af 30.7.2008, s. 16).

Støtteordningens eller den individuelle støttes varighed:

— under ordningen: indtil hvilken dato der kan ydes støtte: Ikke relevant

— hvis der er tale om ad hoc-støtte: forventet dato for udbetaling af sidste rate: Ikke relevant Det drejer sig om et engangsbeløb.

Målet med støtten: Personer, der er skattepligtige i henhold til loven om indkomstbeskatning (Einkommensteuergesetz) eller loven om selskabsbeskatning (Körperschaftsteuergesetz), som foretager støtteberettigede investeringer i støtteområdet (i dette tilfælde Delstaten Mecklenburg-Vorpommern), har ret til en investeringspræmie, såfremt disse investeringer opfylder de lovmæssige støttebetingelser for den følsomme fiskeri- og akvakultursektor. Der kan ydes støtte til investeringer i erhvervelse og fremstilling af nyt afskrivningsberettiget løsøre, hvis der er tale om initialinvesteringer, og løsøret i mindst fem år efter udgør en del af anlægsaktiverne i den støttemodtagende virksomhed, som tilhører den støtteberettigede i området. Bindingsperioden reduceres til tre år, hvis løsøret forbliver i en SMV. Støtteberettigede investeringer er endvidere anskaffelse og opførelse af nye bygninger og andre bygningsdele, der er selvstændig fast ejendom og anvendes i mindst fem år af en støttemodtagende virksomhed. Initialinvesteringer er i denne sammenhæng oprettelse af en ny virksomhed, udvidelse af en eksisterende virksomhed, diversificering af en virksomhedsproduktion med nye produkter, grundlæggende ændring af en eksisterende virksomheds samlede produktionsproces eller en uafhængig investors overtagelse en virksomhed, der er blevet lukket eller er lukningstruet. Beregningsgrundlaget for investeringspræmien er summen af de anskaffelses- og fremstillings- eller opførelsesomkostninger, som er forbundet med de støtteberettigede investeringer, der er foretaget i det pågældende produktions- eller kalenderår.

Anfør, hvilken eller hvilke artikler der anvendes (artikel 8-24): Artikel 16

Aktivitet: Fiskeri — fiskeforarbejdning

Navn og adresse på den myndighed, der yder støtten:

Finanzamt Malchin Postfach 11010 17131 Malchin DEUTSCHLAND

Websted, hvor støtteordningens fulde tekst og kriterierne og betingelserne for tildeling af ad hoc-støtte uden for en støtteordning kan findes: http://www.mv-regierung.de/LU-Downloads.htm

Begrundelse: I henhold til Landesförderinstitut Mecklenburg-Vorpommerns afgørelse af 31. august 2010 er støttemodtageren blevet bevilliget støtte på 449 350 EUR for samme projekt (»Opførelse af et fiskeforarbejdningsanlæg i Altkalen«). Støtten er givet i overensstemmelse med artikel 35 i forordning (EF) nr. 1198/2006 (75 % består af midler fra Den Europæiske Fiskerifond — EFF) og principperne for forbedring af forarbejdnings- og markedsføringsstrukturen i fiskeindustrien, som er en del af forbundsstatens og delstaternes fælles rammeplan vedrørende forbedring af landbrugsstrukturen og kystsikringen for perioden 2011-2014 (GAK — denne bidrager med 25 % af midlerne). Investeringspræmien bevilliges i tillæg til denne støtte fra EFF for at forbedre den endnu ikke tilfredsstillende økonomiske situation i de nye delstater. I Mecklenburg-Vorpommern, og navnlig i investeringsområdet, ligger ledighedsprocenten langt over landsgennemsnittet, og der finder fortsat en omfattende fraflytning sted, især af unge. Årsagerne hertil skal bl.a. findes i manglende kapital og utilstrækkelig infrastruktur. Med investeringspræmien er der derfor blevet skabt et yderligere incitament til at investere i netop disse strukturelt svage regioner, så man kan fastholde eller forbedre deres økonomiske formåen og derved forhindre den beskæftigelsesrelaterede fraflytning.